**บทที่ 5**

**สรุปผล อภิปรายผล และข้อเสนอแนะ**

จากการใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษที่ถูกต้องของนักศึกษาสาขาวิชาภาษาอังกฤษธุรกิจชั้นปีที่ 1 จากกลุ่มตัวอย่างจำนวน 24 คน จึงได้รวบรวมและสรุปผลของการดำเนินงานโดยมีประเด็นสำคัญที่น่าสนใจ และควรนำมาอภิปราย ดังนี้

**5.1 สรุปและอภิปรายผลการวิจัย**

5.1.1 ผลการศึกษาระดับทักษะการอ่านออกเสียงภาษาอังกฤษของนักศึกษาสาขาวิชาภาษาอังกฤษธุรกิจชั้นปีที่ 1 หลังใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษที่ถูกต้อง พบว่าระดับทักษะการอ่านออกเสียงภาษาอังกฤษของผู้เรียนอยู่ ในระดับดี คิดเป็นร้อยละ 76.45 จากผลของระดับทักษะการสื่อสารที่ออกมาเป็นที่น่าพอใจ ทั้งนี้ เนื่องมาจากปัจจัยสำคัญ ดังนี้

ประการแรก ผู้วิจัยทำการสอนโดยเริ่มจากการสอนเรื่องที่ง่ายก่อนและใช้สื่อการสอนต่าง ๆ เช่น รูปภาพ เพลง เกม และรางวัลต่าง ๆ เพื่อช่วยเพิ่มความเข้าใจให้กับผู้เรียนและเพื่อเป็นแรงจูงใจให้ผู้เรียนมีต่อบทเรียนที่ผู้สอนทำการสอน ในขั้นตอนนี้ ผู้วิจัยมีใช้แอปพลิเคชัน Detect Me English ในการออกเสียงซ้ำ ๆ รวมทั้งให้ทีมผู้ช่วยนักวิจัยตรวจสอบตำแหน่งการวางฐานกรณ์ที่ถูกต้องของผู้เรียนในขณะที่ฝึกการฟังและการออกเสียงอีกด้วย อีกทั้งเพื่อให้ผู้เรียนเกิดความเคยชินและสามารถจดจำภาษาและสำเนียงได้ จึงทำให้ผู้เรียนสามารถออกเสียงและเกิดความคล่องแคล่วในด้านทักษะการอ่านออกเสียงภาษาอังกฤษ หลังจากนั้นจึงเพิ่มความยากของคำศัพท์ให้สูงกว่าความรู้ปัจจุบันของผู้เรียนอยู่บ้าง ผ่านการสอนคำศัพท์ วลี และประโยคอย่างง่าย โดยให้ผู้เรียนสามารถนำความรู้ด้านคำศัพท์ที่เรียนไป แล้วมาประยุกต์ใช้กับการเรียนโครงสร้างที่ยากขึ้นเพื่อช่วยให้ผู้เรียนสามารถเข้าใจได้ง่ายขึ้นกิจกรรมการเรียนการสอนข้างต้นสอดคล้องกับสมมติฐานด้านการใส่ข้อมูล(the input hypothesis) ของ (Krashen & Terrell, 1983) ซึ่งเป็นหลักการที่สำคัญที่สุด ในการเรียนรู้ภาษาที่สอง โดยอาศัยหลัก i+1 ซึ่งเน้นความสำคัญของการใส่ข้อมูลที่ต้องมีความยากมากกว่าความสามารถของผู้เรียนปัจจุบันเล็กน้อย

ประการที่สอง ผู้วิจัยได้ใช้นวัตกรรมการเรียนรู้มาช่วยให้ผู้เรียน เกิดความสนุกสนานไม่ก่อให้

เกิดความเครียด และก่อให้เกิดแรงจูงใจในการเรียน เช่น การนำเกม การฟังเสียง phonics มาช่วยสอนในเรื่อง การออกเสียงอักษรภาษาอังกฤษ ผู้เรียนจะได้เรียนรู้การออกเสียงพยัญชนะและสระในภาษาอังกฤษที่ถูกต้องจากการเล่นเกมเพื่อให้ได้คะแนนสูงสุดและจะได้รับรางวัลในตอนท้าย นอกจากนั้นผู้วิจัยยังได้ประยุกต์เอาการฝึกการฟังจากเสียงที่ได้ยินผ่าน แอปพลิเคชัน Detect Me English เป็นการหาว่าเป็นเสียงพยัญชนะอะไรจากเสียงที่ได้ยินมาใช้ในเกม เช่น คำว่า “Airport” มีเสียงพยัญชนะอะไรบ้าง ซึ่งเป็นการฝึกการฟังให้แก่ผู้เรียนทางอ้อม โดยที่ผู้วิจัยไม่ต้องอธิบายในเรื่องของโครงสร้างของคำ แต่ทำให้การเล่นเกมจะช่วยให้ผู้เรียนเกิดความคุ้นเคย ทางด้านการสะกดคำและการฟังไปด้วย โดยที่ผู้เรียนไม่รู้สึกว่าตนเองกำลังเรียนอยู่ มากไปกว่านั้นการเล่นเกมอย่างง่ายที่เด็กสามารถทำได้ จะช่วยเพิ่มความมั่นใจของนผู้เรียน ซึ่งสอดคล้องกับสมมติฐาน การกลั่นกรองทางจิตใจ (the affective filter hypothesis) ที่ได้กล่าวถึงความสำคัญของจิตใจซึ่งมี ความสัมพันธ์ต่อกระบวนการรับรู้ภาษาที่สองว่าผู้เรียนจะสามารถเรียนได้อย่างมีประสิทธิภาพ ถ้าผู้เรียนมีแรงจูงใจในการเรียน มีความมั่นใจในตนเองและปราศจากความวิตกกังวล (Krashen & Terrell, 1983)

กล่าวโดยสรุปได้ว่า การจัดการเรียนการสอนโดยใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสาร ถือเป็นวิธีการสอนที่ช่วยพัฒนาระดับทักษะการสื่อสารให้กับผู้เรียนได้เป็นอย่างดี โดยการใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสารนั้น เป็นการใช้นวัตกรรมการเรียนรู้ที่มีการเรียงลำดับจากง่ายไปยาก ผู้สอนจะเริ่มจากการสอนหน่วยเล็ก ๆ ทางด้าน คำศัพท์ก่อนแล้วจึงเพิ่มความยากมากขึ้นทีละน้อยตามความสามารถของผู้เรียน เพื่อไม่ให้ผู้เรียนเกิดแรงต้านในการเรียน ยิ่งไปกว่านั้นการเรียนในรูปแบบนี้ ถือเป็นการเรียนที่ผู้เรียนจะไม่ถูก บังคับให้สร้างภาษา แต่ว่าผู้เรียนจะได้รับการพัฒนาความสามารถทางภาษาขึ้นทีละน้อย จนสามารถใช้ภาษาได้ดีในที่สุด

5.1.2 ผลการการเปรียบเทียบทักษะการอ่านออกเสียงภาษาอังกฤษของนักศึกษาสาขาวิชาภาษาอังกฤษธุรกิจชั้นปีที่ 1 ก่อนและหลังใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสารภาษาอังกฤษ พบว่าคะแนนก่อนใช้นวัตกรรมฯเท่ากับร้อยละ 41.50 และคะแนนหลังใช้นวัตกรรมฯเท่ากับร้อยละ 90.65 ตามลำดับ และเมื่อเปรียบเทียบคะแนนก่อน และหลังใช้นวัตกรรมฯ พบว่าคะแนนสอบหลังใช้นวัตกรรมฯของผู้เรียนสูงกว่าก่อนใช้นวัตกรรมฯอย่างมีนัยสำคัญทางสถิติที่ ระดับ .01 ซึ่งเป็นไปตามสมมติฐานที่ตั้งไว้ แสดงให้เห็นว่าผู้เรียนที่ได้รับการสอนภาษาอังกฤษโดยใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสารมีทักษะการอ่านออกเสียงภาษาอังกฤษที่ดีขึ้น ทั้งนี้ จากการสังเกตพฤติกรรมของผู้เรียน พบว่าผู้เรียนมีความกล้าแสดงออกในชั้นเรียนเพิ่มมากขึ้น และมีความกระตือรือร้นในการทำกิจกรรมร่วมกับผู้สอนและผู้ช่วยผู้สอน โดยไม่รู้สึกว่าถูกบังคับให้เรียนกฎเกณฑ์ใด ๆ ซึ่งสอดคล้องกับ อนงค์กร ศรีเจริญ (2548) ที่ได้กล่าวไว้ว่า ในการสอนภาษาอังกฤษโดยใช้แนวคิดวิธีธรรมชาตินั้น ส่วนใหญ่จะจัดการสอนเป็นสถานการณ์ บรรยากาศของชั้นเรียนอยู่ในลักษณะของสถานการณ์จริง ที่จะทำให้ผู้เรียนได้ใช้ภาษาในสถานการณ์นั้น ๆ ซึ่งเป็นการทำให้ผู้เรียนไม่รู้สึกว่ากำลังเรียนกฎเกณฑ์ อีกทั้งในสถานการณ์จริงเหล่านั้นจะมีการให้ข้อมูลที่เข้าใจได้ให้แก่ผู้เรียน นอกจากนี้ยังช่วยลดแรงต้านทานความรู้สึก เพราะผู้เรียนจะไม่ถูกบังคับให้พูดภาษาที่สอง หากผู้สอนและผู้เรียนมีภาษาที่หนึ่งเหมือนกัน ผู้เรียนจะได้รับการยินยอมให้ตอบสนองหรือพูดเป็นภาษาที่หนึ่งหรือใช้ทั้งสองภาษาปนกันได้ การใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสารยังเป็นวิธีการสอนที่สามารถใช้ได้กับ ผู้เรียนทุกวัย เด็กหรือผู้ใหญ่ก็ได้ ทั้งนี้เพราะว่าเป็นวิธีการสอนที่มุ่งเน้นการให้การใส่ข้อมูลที่เหมาะสมที่ผู้เรียนเข้าใจได้ และเป็นการใส่ข้อมูลที่มีระดับความยาก ที่ค่อยๆสูงขึ้นกว่าระดับความสามารถของผู้เรียนทีละน้อย อีกทั้งยังเป็นวิธีที่สามารถสร้างความมั่นใจให้กับผู้เรียนและเป็นการลดความวิตกกังวลของผู้เรียนได้เป็นอย่างดี

5.1.3 ผลการวิเคราะห์ความพึงพอใจของผู้เรียนที่มีต่อการเรียนวิชาภาษาอังกฤษที่จัดการเรียนรู้โดยใช้การใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสารพบว่า มีระดับความพึงพอใจอยู่ในระดับดีในทุกข้อ ผู้เรียนชอบนวัตกรรมการเรียนรู้ที่ผู้สอนและผู้ช่วยผู้สอนใช้ประกอบการสอนเพราะน่าสนใจ ทั้งนี้เนื่องจากการสอนทักษะการอ่านออกเสียงภาษาอังกฤษโดยใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสารเป็นวิธีที่ช่วยให้ผู้เรียนใช้ภาษาอังกฤษสื่อสารได้อย่างถูกต้อง ที่มีหลักการที่สำคัญ คือ ผู้เรียนต้องมีความเข้าใจก่อนที่จะสามารถแสดงออกจากการที่ผู้เรียนมีความเข้าใจในสิ่งที่ได้ฟังอย่างเพียงพอที่จะนำไปสู่การสื่อสารได้อย่างดีแล้ว ผู้เรียนจะต้องได้รับตัวป้อนหรือข้อมูลที่เข้าใจได้ โดยที่ผู้สอนจะต้องเป็นผู้ช่วยให้ผู้เรียนมีความเข้าใจตลอดเวลา อีกทั้งการแสดงออกของผู้เรียนจะค่อยๆ เกิดขึ้น ผู้เรียนจะไม่ถูกบังคับให้สื่อสารจนกว่าจะพร้อม ซึ่งผู้เรียนสามารถสอบถามของผู้สอนและผู้ช่วยผู้สอนได้ตลอดเวลา เพื่อการฟังและการออกเสียงที่ถูกต้องในขั้นแรกโดยมีแอปพลิเคชัน Detect me English เป็นตัวช่วย จากนั้นอาจตอบสนองโดยใช้การฝึกออกเสียงคำ ๆ นั้น หรือวลีสั้น ๆ นอกจากนี้ในการแสดงออกของ ผู้เรียนจะไม่ถูกว่ากับคำพูดที่ผิด แต่จะมีการให้ลูกอมเป็นรางวัลสำหรับความพยายามแทน

**5.2 ข้อเสนอแนะ**

จากผลการวิจัย ผู้วิจัยขอเสนอแนวคิดซึ่งเป็นประโยชน์ในด้านการจัดการเรียนรู้และในการวิจัยครั้งต่อไป ดังนี้

**5.2.1 ข้อเสนอแนะในการนาผลการวิจัยไปใช้**

1. ผู้สอนควรเชิญบุคคลภายนอกมาร่วมประเมินการทดสอบทักษะการอ่านออกเสียงภาษาอังกฤษ ของผู้เรียนร่วมด้วย ซึ่งจะส่งผลต่อความเที่ยงตรงของผลการประเมินเพิ่มยิ่งขึ้น

2. ผู้สอนควรจัดบูรณาการการสอนร่วมกันกับรายวิชาที่เกี่ยวข้องโดยใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสารเพื่อช่วยให้ผู้เรียนเข้าใจเนื้อหาในทุกสาขาวิชาเพิ่มยิ่งขึ้น

3. ผู้สอนควรเตรียมกิจกรรมให้เหมาะสมกับความต้องการของผู้เรียน เพื่อช่วยให้ผู้เรียน ไม่รู้สึกเบื่อหน่ายในขณะเรียน

**5.2.2 ข้อเสนอแนะในการวิจัยครั้งต่อไป**

1. ควรทำวิจัยเรื่องนี้กับผู้เรียนระดับชั้นอื่น ๆ เพื่อเปรียบเทียบผลกับการวิจัยครั้งนี้ และ เพื่อเป็นการส่งเสริมวิธีการสอนโดยใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสารอีกด้วย

2. ควรทำการวิจัยหรือทดลองสอนเพื่อพัฒนาทักษะด้านอื่น ๆ เช่น ทักษะด้านการเขียน และอ่าน โดยใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษในการสื่อสาร