**ชื่องานวิจัย** การพัฒนาทักษะการอ่านออกเสียงภาษาอังกฤษ ของนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์

The development of English Pronunciation of Business English Students in the Faculty of Humanities and Social Sciences at Phetchabun Rajabhat University.

**ผู้วิจัย** จีรพรรณ พรหมประเสริฐ

**สาขาวิชา** ภาษาอังกฤษธุรกิจ คณะมนุษยศาสตร์และสังคมศาสตร์

มหาวิทยาลัยราชภัฏเพชรบูรณ์ **ปี 2563**

**บทคัดย่อ**

การวิจัยครั้งนี้มีวัตถุประสงค์เพื่อ 1.ใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการการออกเสียงภาษาอังกฤษที่ถูกต้องสำหรับนักศึกษาสาขาวิชาภาษาอังกฤษธุรกิจ 2.เพื่อศึกษาประสิทธิภาพ การฟัง การออกเสียงภาษาอังกฤษของนักศึกษาสาขาวิชาภาษาอังกฤษธุรกิจ กลุ่มตัวอย่างประกอบด้วย นักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ จำนวน 24 คน เครื่องมือที่ใช้ในการวิจัยครั้งนี้ ได้แก่ นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการการออกเสียงภาษาอังกฤษที่ถูกต้องสำหรับนักศึกษาสาขาวิชาภาษาอังกฤษธุรกิจ แบบสอบถามความคิดเห็น และแบบทดสอบก่อนและหลังการใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการการออกเสียงภาษาอังกฤษที่ถูกต้อง สถิติที่ใช้ในการวิเคราะห์ข้อมูล ได้แก่ ความถี่, ร้อยละ และสัมประสิทธิ์

ผลการวิจัยพบว่า

1.ผู้เรียนมีการพัฒนาการอ่านออกเสียงภาษาอังกฤษที่ถูกต้องได้ดีขึ้นตามความรู้ในระดับชั้นของผู้เรียนจากการใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษที่ถูกต้อง พบว่าผลการศึกษาระดับทักษะอ่านออกเสียงภาษาอังกฤษของนักศึกษาสาขาวิชาภาษาอังกฤษธุรกิจชั้นปีที่ 1 หลังใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษที่ถูกต้องโดยใช้แบบบันทึกการวัดทักษะการอ่านออกเสียงภาษาอังกฤษ พบว่าระดับทักษะการอ่านออกเสียงภาษาอังกฤษของผู้เรียนอยู่ในระดับดี โดย คิดเป็นร้อยละ 76.45

2. ผลการเปรียบเทียบทักษะการอ่านออกเสียงภาษาอังกฤษของนักศึกษาสาขาวิชาภาษาอังกฤษธุรกิจชั้นปีที่ 1 ก่อนและหลังการใช้นวัตกรรมการเรียนรู้เพื่อพัฒนาทักษะการอ่านออกเสียงภาษาอังกฤษของนักศึกษาสาขาวิชาภาษาอังกฤษธุรกิจชั้นปีที่ 1 พบว่าการเปรียบเทียบทักษะการอ่านออกเสียงภาษาอังกฤษของผู้เรียนก่อนและหลังใช้นวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษที่ถูกต้องมีคะแนนก่อนใช้นวัตกรรมฯเท่ากับร้อยละ 41.50 และมีคะแนนหลังใช้นวัตกรรมฯเท่ากับร้อยละ 90.65 ตามลำดับ และเมื่อเปรียบเทียบคะแนนก่อนและหลังใช้นวัตกรรมฯ พบว่า คะแนนสอบหลังใช้นวัตกรรมฯของผู้เรียนสูงกว่าก่อนใช้นวัตกรรมฯอย่างมีนัยสำคัญทางสถิติที่ระดับ .01

3. ผลการวิเคราะห์ความพึงพอใจของผู้เรียนที่มีต่อนวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษที่ถูกต้อง พบว่าผู้ประเมินมีความพึงพอใจอยู่ในระดับดี ที่มีต่อนวัตกรรมการสอนภาษาอังกฤษและเครื่องตรวจจับเสียงภาษาอังกฤษเพื่อพัฒนาการอ่านออกเสียงภาษาอังกฤษที่ถูกต้อง ในระดับ = 4.31, S.D. = 0.90 ระดับ ดี

**คำสำคัญ :** นวัตกรรมการพัฒนาทักษะการใช้ภาษาอังกฤษ, นักศึกษาสาขาวิชาภาษาอังกฤษธุรกิจชั้นปีที่ 1